stanford-oval/wikipedia huggingface dataset:
Taksikuski (vuoden 1969 televisioelokuva)

| Taksikuski |
| --- | --- |
Ohjaaja:  Veikko Kerttula
Käsikirjoittaja:  Veijo Meri
Perustuu:  Veijo Meren romaaniin Peiliin piirretty nainen (1963)
Kuvaaja:  Raimo Leskinen Reijo Hassinen
Leikkaaja:   Sirpa Häkämies
Lavastaja:  Marianne Soisalo
Pääosat:   Antti Litja 
Valmistustiedot
Valmistusmaa:  Suomi
Tuotantoyhtiö:  Oy Mainos-TV-Reklam Ab
Ensi-ilta:  22. syyskuuta 1969
Kesto:  153 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKVirheellinen NIMI-arvo: 
Taksikuski on Veikko Kerttulan ohjaama suomalainen televisioelokuva vuodelta 1969, joka perustuu Veijo Meren romaaniin Peiliin piirretty nainen (1963). Elokuva on MTV-teatterin tuottama ja se sai ensi-iltansa Mainos-TV:n Aitiopaikka-ohjelmapaikalla 22. syyskuuta 1969. Elokuva voitti Best New Drama -palkinnon vuoden 1969 Hollywood Festival of World Television -festivaaleilla.
Elokuvassa seurataan Antti Litjan esittämän taksikuskin elämää eräästä illasta seuraavaan aamuun.
Näyttelijät

| 0 | 1 | 2 |
| --- | --- | --- |
|  Antti Litja  | … |  Eino   |
|  Martti Pennanen  | … |  insinööri   |
|  Harri Nikkonen  | … |  kirjailija   |
|  Ville Salminen  | … |  Otto Kukkakoski   |
|  Kirsti Kemppainen  | … |  Eila   |
|  Esko Pesonen  | … |  isä   |
|  Sylva Rossi  | … |  äiti   |
|  Ritva Ahonen  | … |  Kaisa   |
|  Sirppa Sivori-Asp  | … |  Maija   |
|  Ossi Ahlapuro  | … |  Kosonen   |
|  Seppo Lehtonen  | … |  Pena   |
|  Matti Ruohola  | … |  tuntematon   |
|  Matti Miikkulainen  | … |  Jööran   |
|  Mirjam Salminen  | … |  rouva   |
|  Asta Backman  | … |  ylihoitaja   |
|  Anita Sohlberg  | … |  sairaanhoitaja   |
|  Eriikka Magnusson  | … |  apuhoitaja   |
|  Uolevi Vahteristo  | … |  talonmies   |
|  Erkki Uotila  | … |  nimismies   |
|  Eeva-Maija Haukinen  | … |  kassa   |
|  Pauli Virtanen  | … |  humalainen   |
|  Eero Soininen  | … |  kaveri kadulla   |
|  Erkki Saarela  | … |  kaveri kadulla   |
|  Matti Vehniäinen  | … |  kaveri kadulla   |
|  Matti Nurminen  | … |  poliisi   |
|  Hannes Veivo  | … |  taksinkuljettaja   |
Suvi-Pinx

Suvi-Pinxin logo
Suvi-Pinx oli vuosina 1970–2007 järjestetty suomalaisen nykytaiteen kesäkatselmus. Se pidettiin Sysmän Suopellossa Päijänteen rannalla. Näyttelyn suojelijana toimi Pentti Arajärvi.selvennä
Suvi-Pinxin perustivat vuonna 1969 Jorma ja Margit Savolainen yhdessä poikansa Erkki Savolaisen kanssa Sysmän Suopellon vanhaan kansakouluun.
Suvi-Pinx oli alkuvaiheessa Suomen suurin kesäkulttuuritapahtuma, jolla oli huomattava merkitys Sysmän kunnan talous- ja kulttuurielämälle. Näyttelyt keräsivät parhaina kesinä 30 000 kävijää ja vielä loppuvuosinakin 4 000 – 5 000 kävijää.  Vuonna 2006 Suvi-Pinxiin osallistui 11 taidemaalaria, 16 taidegraafikkoa ja 35 kuvanveistäjää, ja teoksia oli esillä lähes 400.
Suvi-Pinx oli erityisesti 1970- ja 1980-luvuilla turistien, toimittajien ja julkkistenkin suosima vierailukohde.
Erkki Savolainen laajensi toimintaa musiikin suuntaan: kesäviikonloppuisin nuoret taiteilijat soittivat Suvi-Pinxissä pienimuotoisia klassisen musiikin konsertteja. Hän järjesti Suvi-Pinxiin ensimmäiset neuvostonykytaiteen myyntinäyttelyt länsimaissa 1988–1989. Hän teki myös yhteistyötä englantilaisten ja ranskalaisten galleristien kanssa.
Sysmän kunta osti Pinx Oy:n omistaman 1,7 hehtaarin kiinteistön syksyllä 2013. Alue sijaitsee keskeisellä Ilola-Päijätsalo-Suopelto-kehittämisalueella. Alueella on edelleen taidegalleria, ravintola, vuokrattavia venepaikkoja ja rantasauna.
Aiheesta muualla

suvi-pinx
Tallis Obed Moses

| Tallis Obed Moses |
| --- | --- |

Vanuatun presidentti
 6. heinäkuuta 2017 – 23. heinäkuuta 2022  
Edeltäjä:  Esmon Saimon (vt.) Baldwin Lonsdale
Seuraaja:  Nikenike Vurobaravu
Henkilötiedot
Syntynyt: 24. lokakuuta 1954 (ikä 69) Port Vato, Ambrym
Ammatti:  pappi
Tiedot
Koulutus:  teologian maisteri
Uskonto:  presbyteeri
Tallis Obed Moses (s. 24. lokakuuta 1954) on vanuatulainen pappi ja poliitikko, joka toimii maansa presidenttinä heinäkuusta 2017 alkaen. Parlamentti valitsi hänet kesken virkakautensa menehtyneen Baldwin Lonsdalen seuraajaksi. Äänestys oli tiukka ja ratkesi vasta viimeisiä ääniä laskettaessa.
Obed opiskeli Australiassa ja toimi pappina Erromangon ja Ambrymin saarilla.
Tennessee (elokuva)

| Tennessee |
| --- | --- |

Ohjaaja:  Aaron Woodley
Käsikirjoittaja:  Russell Schaumberg
Tuottaja:  Lee Daniels
Säveltäjä:  Mario Grigorov
Kuvaaja:  David Greene
Leikkaaja:  Steve Edwards
Pääosat:   Mariah Carey  Ethan Peck  Adam Rothenberg  Lance Reddick  Bill Sage 
Valmistustiedot
Valmistusmaa:  Yhdysvallat
Tuotantoyhtiö:  Lee Daniels Entertainment
Levittäjä:  Gaiam Vivendi Entertainment Netflix
Ensi-ilta:  5. kesäkuuta 2009
Kesto:  99 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Tennessee on vuonna 2008 julkaistu draamaelokuva, jonka on ohjannut Aaron Woodley ja tuottanut Lee Daniels. Elokuvassa näyttelevät muun muassa Adam Rothenberg, Ethan Peck ja Mariah Carey.
Juoni

Carter ja hänen nuorempi veljensä Ellis aloittavat matkan New Mexicosta Tennesseehen löytääkseen vieraantuneen isänsä toivossa, että pystyisivät pelastamaan Ellisin, jolla on leukemia. Matkalla he törmäävät kunnianhimoiseen laulajattareen Krystaliin, joka lähtee mukaan matkalle.
Aiheesta muualla

Lee Daniel Entertaimentin Tennessee sivut
Tattariharju

| Tattariharju> Tattaråsen |
| --- | --- |
 Kaupungin kartta, jossa Tattariharju korostettuna.  Helsingin kaupunginosat
Kaupunki:  Helsinki
Suurpiiri:  Koillinen suurpiiri
Kaupunginosa nro:  384
Pinta-ala:  0,48 km² 
Väkiluku:  5 (2018)
Väestötiheys:  13 as./km²
Osa-alueet:  on osa-alue Malmin peruspiirissä
Postinumero(t):  00700, 00701
Lähialueet:  Kivikko, Ala-Malmi, Malmin lentokenttä
Tattariharju (ruots. Tattaråsen) on Malmin peruspiiriin kuuluva, runsaasti työpaikkoja tarjoava osa-alue Koillis-Helsingissä.
Tämä työpaikka-alue sijaitsee Kehä I:n pohjoispuolella, Lahdenväylästä länteen ja Tattarinharjuntiestä itään.
Alueella asui vain 6 henkeä (1.1.2005); työpaikan Tattariharju tarjoaa n. 1350 henkilölle.
Liikenneyhteyksiä Tattariharjuun

Helsingin Bussiliikenne
75 (Rautatientori - Tattarisuo - Puistolan asema)
Nobina Finland
77A (Siltamäki - Malmi - Jakomäki
Aiheesta muualla

Tattariharjun alue satelliitista:
Tervamäki

Tervamäki on seuraavien suomalaisten henkilöiden sukunimi:
Jukka Tervamäki (s. 1935), lentokonesuunnittelija
Kauko Tervamäki (1917–2009), kansakoulunopettaja ja toimittaja
Minna Tervamäki (s. 1968), balettitanssija ja koreografi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Réthymnon arkeologinen museo

| Réthymnon arkeologinen museo Αρχαιολογικό Μουσείο Ρεθύμνου |
| --- | --- |
 Réthymnon arkeologinen museo, aiempi Pyhän Franciscuksen kirkko.
Tyyppi:  arkeologinen museo
Sijainti:  Réthymno, Kreeta, Kreikka
Perustettu:  1991
Koordinaatit:  35°22′19″N, 24°28′23″E
 fiRéthymnon arkeologinen museo 
   
Réthymnon arkeologinen museo (kreik. Αρχαιολογικό Μουσείο Ρεθύμνου, Archaiologikó Mouseío Rethýmnou) on arkeologinen museo Réthymnon kaupungissa Kreetan saarella Kreikassa. Se esittelee löytöjä Réthymnon alueyksikön alueelta pääosin minolaiselta ja antiikin ajalta.
Historia ja rakennus

Museon kokoelmat saivat alkunsa 1800-luvun jälkipuoliskolla. Se toimi alun perin rakennuksessa Réthymnon vanhassakaupungissa. Vuonna 1954 se siirrettiin kaupungin venetsialaisaikaiseen loggiaan. Vuosina 1991–2015 museo toimi puolestaan Réthymnon linnoituksen eli Fortétzan pääporttia vastapäätä olevassa viisikulmaisessa ravelliinissa.
Nykyisin museo toimii Réthymnon vanhassakaupungissa Plateía Mikrasiatón -aukion (Vähäaasialaisten aukio) kaakkoiskulmassa sijaitsevassa vanhassa Pyhän Franciscuksen (Ágios Fragkískos) kirkossa. Järjestely on tilapäinen, ja museolle on tarkoitus rakentaa uusi rakennus. Kirkko oli alun perin osa fransiskaaniluostaria, jonka arvellaan olleen Barozzin perheen vuonna 1530 rakennuttama. Se kunnostettiin museoksi vuosina 2003–2005.
Kokoelmat

Museon kokoelmiin kuuluu muun muassa neoliittisen kauden (3500–2900 eaa.) ja varhaisen minolaisen kauden (EM, 2800–2100 eaa.) löytöjä muun muassa Melidónin luolasta ja Geránista; keskiminolaisen kauden (MM, 2100–1600 eaa.) löytöjä Apodoúloun ja Monastirákin asutuksista sekä Vrýsinaksen vuorenhuippupyhäköstä; myöhäisminolaisen kauden (LM, 1600–1100 eaa.) hautalöytöjä ennen kaikkea Arménoin hautausmaalta; geometrisen ja arkaaisen kauden löytöjä Eleuthernan ja Aksoksen kaupungeista; sekä klassisen, hellenistisen ja roomalaisen kauden löytöjä muun muassa Stavroménoksesta (antiikin Pantomatrion?) sekä Argyroúpolista eli antiikin Lappan kaupungista.
Merkittävimpiin museoesineisiin kuuluvat muun muassa minolaista pyhäkköä esittävä savinen pienoismalli Monastirákista noin ajalta 1800–1700 eaa.; Vrýsinaksesta löydetty uhripöytää esittävä kivinen pienoismalli, jossa on lineaari-A-kirjoitusta, noin ajalta 1700–1600 eaa.; Stavroménoksesta löydetty pyksis-lävikkö, joka on koristeltu spiraali- ja kukka-aiheilla, noin ajalta 1500–1450 eaa.; Arménoista löydetty larnaks eli hauta-arkku, jonka koristelussa on metsästysaiheita, noin ajalta 1320–1200 eaa.; minolaista jumalatarta esittävä figuriini Pagkalochórista noin ajalta 1320–1200 eaa.; Eleuthernasta löydetty marmorinen hautastele, jonka reliefi esittää sotilasta kilpineen, noin ajalta 550–500 eaa.; Aksoksesta löydetty arkaainen terrakottainen naisfiguriinin pää noin ajalta 530 eaa.; sekä Lappasta löydetty Afroditea esittävä marmoriveistos, joka on roomalainen kopio alkuperäisestä kreikkalaisesta veistoksesta, 100-luvulta jaa. Museon kokoelmiin kuuluu löytöjä myös bysanttilaiselta keskiajalta.
Kokoelmat > Kuvia

Museon kokoelmia.
Museon kokoelmia.
Museon kokoelmia.
Minolaisen kauden löytöjä Chamalévristä.
Larnaks, Arménoi, EM-kausi.
Larnaks, LM-kausi.
Protogeometrisen ja geometrisen kauden löytöjä.
Piirtokirjoitus arkaaisella aakkostolla, Eleutherna, n. 600–450 eaa.
Veistoksia hellenistiseltä ja roomalaiselta kaudelta.
Afroditen patsas Lappasta, 100-luku jaa.
Löytöjä Stavroménoksesta, 1.–4. vuosisata jaa.
Bysanttilaisen ajan jäänteitä.
Aiheesta muualla

Kuvia tai muita tiedostoja aiheesta Réthymnon arkeologinen museo Wikimedia Commonsissa
Thérèse Tietjens

Thérèse Tietjens Lucrezia Borgian roolissa
Thérèse Johanne Alexandra Tietjens (17. heinäkuuta 1831 Hampuri – 7. lokakuuta 1877 Lontoo) oli saksalainen ooppera- ja konserttilaulaja, joka oli äänialaltaan sopraano.
Tietjens aloitti opintonsa Hampurissa ja jatkoi niitä Wienissä. Siellä hänen opettajiinsa kuului Heinrich Proch. Tietjens teki debyyttinsä Hampurissa Erman roolissa Daniel-François-Esprit Auberin oopperassa Le maçon vuonna 1848. Gaetano Donizettin Lucrezia Borgian nimiroolissa hän esiintyi ensimmäisen kerran vuonna 1849. Tietjens teki ensimmäisen esiintymisensä Lontoossa vuonna 1858. Tuolloin hän tulkitsi Valentinen roolin Giacomo Meyerbeerin Hugenoteissa. Esiintyminen oli menestys, ja Tietjens asettui sen jälkeen pysyvästi Englantiin. Hän teki esiintymisiä myös Frankfurtissa, Wienissä, Pariisissa ja Napolissa.
Tietjens tulkitsi oopperan ohella muun muassa oratorioita. Hän sairastui syöpään, mutta teki sen aiheuttamista kivuista huolimatta viimeisen esiintymisen Lucrezia Borgian roolissa.
Suoraan sydämestä

| Suoraan sydämestä> One from the Heart |
| --- | --- |

Ohjaaja:  Francis Ford Coppola
Käsikirjoittaja:   Armyan Bernstein  Francis Ford Coppola 
Tuottaja:   Armyan Bernstein  Gray Frederickson  Fred Roos 
Säveltäjä:  Tom Waits
Kuvaaja:   Ronald Victor García  Vittorio Storaro 
Leikkaaja:   Rudi Fehr  Anne Goursaud  Randy Roberts 
Tuotantosuunnittelija:  Dean Tavoularis
Pääosat:   Frederic Forrest  Teri Garr  Raul Julia  Nastassja Kinski  Lainie Kazan  Harry Dean Stanton 
Valmistustiedot
Valmistusmaa:  Yhdysvallat
Tuotantoyhtiö:  Zoetrope Studios
Levittäjä:  Columbia Pictures Netflix
Ensi-ilta:   Yhdysvallat  15. tammikuuta 1982  Suomi  25. kesäkuuta 1994 
Kesto:  107 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Suoraan sydämestä (engl. One from the Heart) on yhdysvaltalainen romanttinen musikaalielokuva vuodelta 1982. Sen ohjasi Francis Ford Coppola, joka myös käsikirjoitti sen yhdessä Armyan Bernsteinin kanssa. Elokuvassa näyttelevät muiden muassa Frederic Forrest, Teri Garr, Raul Julia ja Nastassja Kinski. Tom Waits sävelsi elokuvan musiikin. Elokuvan tapahtumat sijoittuvat Las Vegasin kaupunkiin.
Vastaanotto

One from the Heart oli suuri kaupallinen epäonnistuminen: Sen budjetti oli 26 miljoonaa dollaria, mutta se tuotti lipputuloina alle 650 000 dollaria. Coppola ajautui elokuvan tuottamien tappioiden vuoksi pitkäaikaisiin talousvaikeuksiin.
Rotten Tomatoes -sivusto on listannut 35 elokuvan arvostelua, joista 49 prosenttia on myönteisiä.
Aiheesta muualla

Suoraan sydämestä Internet Movie Databasessa
One from the Heart Elonetissä
Rüdiger Rehm

| Henkilötiedot |
| --- | --- | --- |
Syntymäaika: 22. marraskuuta 1978 (ikä 45)
Syntymäpaikka: Heilbronn, Baden-Württemberg, Saksa
Seura
Seura: avoin
Tehtävä: päävalmentaja
Seurat
| Vuodet | Seura | O (M) |
| 1996–1997 1997–2001 2001–2002 2002–2003 2003–2005 2005–2007 2007–2008 2008 2008–2012 |  VfL Heilbronn  SV Waldhof Mannheim  1. FC Saarbrücken  SSV Reutlingen  Erzgebirge Aue  Kickers Offenbach  FSV Oggersheim  TSV Crailsheim  Sonnenhof Großaspach |  |
Valmennusura
2008–2012 2012–2014 2015–2016 2016 2017–2021 2021–2023:  Sonnenhof G. (apuv.)  Sonnenhof Großaspach  Sonnenhof Großaspach  Arminia Bielefeld  SV Wehen Wiesbaden  FC Ingolstadt
Rüdiger Rehm (s. 22. marraskuuta 1978) on saksalainen jalkapallovalmentaja ja entinen keskikenttäpelaaja.
Ura pelaajana

Rehm aloitti pelaajauransa VfL Heilbronnin juniorina ja voitti seuran paidassa nuorten Saksan cupin mestaruuden vuonna 1996. Hän siirtyi Heilbronnista SV Waldhof Mannheimiin, jonka paidassa debytoi 2. Bundesliigassa kaudella 1999/2000. Rehm pelasi valtaosan urastaan 2. Bundesliigassa edustaen Mannheimin lisäksi 1. FC Saarbrückeniä, SSV Reutlingeniä, Erzgebirge Auea ja Kickers Offenbachia. Rehm pelasi monipuolisissa rooleissa keskikentällä ja hyökkäyksessä saaden mukavasti vastuuta eri seuroissa. Kaudeksi 2007/08 Rehm siirtyi FSV Oggersheimiin Regionalligaan ja pelasi uransa viimeiset kaudet alemmilla sarjatasoilla. Hän lopetti aktiiviuransa kauden 2010/11 jälkeen SG Sonnenhof Großaspachissa.
Ura valmentajana

Rehm aloitti valmennusuransa SG Sonnenhofin apuvalmentajana kesällä 2008 edustaen seuraa myös pelaajana. Alexander Zornigerin siirryttyä RB Leipzigin peräsimeen Rehmistä tuli kesällä 2012 Sonnenhofin päävalmentaja. Rehmin johdolla Sonnenhof voitti kaudella 2013/14 Regionalliga Südin mestaruuden ja nousi 3. Ligan.
Rehm jätti valmentajan paikkansa lokakuussa 2014 keskittyäkseen valmentajalisenssin suorittamiseen. Hänen oli tarkoitus palata valmentajaksi kesällä 2015. Rehmin korvannut Uwe Rapolder ei kuitenkaan saanut joukkueen peliä parantumaan ja helmikuun lopussa 2015 Rehm palasi seuran päävalmentajaksi. Helmikuussa valmentajalisenssinsä suorittaneen Rehmin johdolla Sonnenhof sijoittui kauden päätteeksi 3. Ligassa sijalle 15.
Kaudella 2015/16 Rehm luotsasi Sonnenhofin seitsemänneksi, mikä on seuran historian paras saavutus. Kauden jälkeen nuori valmentaja jätti seuran ja siirtyi 2. Bundesliigaan DSC Arminia Bielefeldin päävalmentajaksi. Kausi alkoi heikosti eikä Rehm onnistunut nostamaan Arminiaa lähellekään kärkitaistelua. Joukkue voitti hänen johdollaan vain yhden pelaamistaan 10 ottelusta ja seurajohto erotti nuoren valmentajansa lokakuussa 2016.
Helmikuussa 2017 Rehmistä tuli SV Wehen Wiesbadenin päävalmentaja kesään 2019 ulottuvalla sopimuksella. Rehm luotsasi Wiesbadenin kaudella 2018/19 3. Ligassa kolmanneksi ja joukkue nousi 2. Bundesliigaan kaudeksi 2019/20. Visiitti jäi kuitenkin yhden kauden mittaiseksi. Rehm sai seurasta lopulta potkut lokakuussa 2021.
Joulukuussa 2021 Rehmistä tuli 2. Bundesliigan putoamiskamppailuun juuttuneen FC Ingolstadtin päävalmentaja. Rehm ei onnistunut nostamaan seuraa turvaan, vaan Ingolstadt putosi kauden 2021/22 jälkeen 3. Ligaan. Rehm jatkoi päävalmentajana putoamisesta huolimatta, mutta kun joukkue oli tammikuun lopulla 2023 sarjassa vasta seitsemäntenä, sai Rehm potkut tehtävistään.
Ura valmentajana > Meriitit valmentajana

Regionalliga Süd]]: 2014
Tamanuku

Tamanukun A-divisioonan joukkue vuonna 2012
Tamanaku on tuvalulainen jalkapalloseura. Seura on Nukufetausta, ja se pelaa maansa korkeimmalla sarjatasolla, A-divisioonassa. Tamanaku on jaettu kahteen joukkueeseen; Tamanuku A ja Tamanuku B, jotka pelaavat nimiensä mukaisesti eri divisioonissa. Tamanuku tunnettiin aiemmin nimellä FC Teasi.
Voitot:

Independence Cup: 2005
National Bank of Tuvalu Cup: 2006,2011
Tuvalu Knockout Cup: 1982
Tempaus

Tempaus on ensimmäinen nostolaji painonnostokilpailussa. Tempauksessa nostajalla on tangosta leveä ote, joka on noin kaksi kertaa hartioiden leveys.
Säännöt

Tanko pitää nostaa maasta suorille käsille ilman pysäytyksiä ja ilman punnerrusta käsillä. Nosto on valmis, kun nostajalla on tanko suorilla käsillä ja jalkaterät hartioiden leveydellä sekä rinnakkain.
Tekniikka

Tempausta pidetään teknisesti vaativana. Tavallinen tapa eritellä tempauksen tekniikkaa on puhua ensimmäisestä ja toisesta vedosta sekä allemenosta ja vastaanotosta. Tämän jälkeen tulee ylösnousu, jolla tosin on vain vähäinen tekninen merkitys.
Ensimmäinen veto
Nosto alkaa siitä, kun nostaja irrottaa tangon maasta niin, että polvet ovat noin 90 asteen kulmassa ja selkä n. 20-40 asteen kulmassa lattiaan nähden. Nostaja nostaa tankoa ylöspäin sääriä myöten niin, että selän kulma lattiaan nähden pysyy jokseenkin samana. Ensimmäinen veto loppuu, kun tanko saavuttaa polvet.
Toinen veto
Toinen veto alkaa polvista. Niiden ohitusta pidetään noston vaikeimpana kohtana, koska silloin on vaarana, että tanko karkaa eteenpäin painopisteestä. Toisessa vedossa nostaja oikaisee samanaikaisesti sekä jalkojaan että lantiota, kunnes on suorana ja tuo samalla lantionsa eteen lyöden tankoa ylöspäin. Tämän jälkeen nostaja vetää hartiat ylöspäin kohti korvia. Samanaikaisesti useimmat nostajat nousevat päkiöilleen.
Vedon pitää olla melko suora, jotta nosto onnistuisi. Mikäli tanko liikkuu eteenpäin tai taaksepäin liikaa on nosto menetetty. Tämä tekninen aspekti pidetään tempauksessa merkitsevänä, sekä hyvin ratkaisevana noston onnistumisen kannalta. Tempausta pidetäänkin tästä syystä vaikeana ja herkkänä.
Allemeno
Allemeno tarkoittaa, että nostaja liikkuu alaspäin samalla kun tanko liikkuu ylöspäin. Teknisesti oikea allemeno on aktiivinen, eli nostaja vetää tankoa ylöspäin käsillä niin, että pääsee nopeammin sen alle. Sen lisäksi nostaja koukistaa lantionsa sekä polvensa niin, että pääsee kyykkyyn tangon alle. Vaihtoehtoinen tapa mennä tangon alle on mennä saksiasentoon.
Vastaanotto
Tässä vaiheessa nostaja nostaa kädet ja kääntää ranteet niin, että tanko on pään yläpuolella. Nostaja on joko täydessä syväkyykyssä tai osittaisessa kyykyssä (raaka nosto) tai saksiasennossa.
Tchintabaraden (departementti)

Tahouan alueen departementit.
Tchintabaraden on departementti Nigerin Tahouan alueella. Se sijaitsee alueen pohjoisosassa Saharan ja Sahelin siirtymäalueella. Asukkaita on 120 500 henkeä (vuonna 2010, arvio).
Departementin hallinnollinen keskus on Tchintabaradenin kaupunki. Sen lisäksi siihen kuuluvat Kaon, Tassaran ja Tillian maalaiskunnat. Asukkaat ovat etupäässä paimentolaisuutta harjoittavia tuaregeja ja arabeja.
Seudun tärkeimmät elinkeinot ovat karjanhoito (80 %) ja maanviljely. Osa alueesta on täysin asumatonta autiomaata. Väestö on kärsinyt lisääntyneestä kuivuudesta sekä Nigerin armeijan ja tuaregikapinallisten välisistä yhteenotoista.
Tamanin niemimaa

Tamanin niemimaan kartta vuodelta 1870.
Kertšinsalmi LANDSAT-satelliitin kuvaamana. Tamanin niemimaa oikealla, Kertšin niemimaa vasemmalla.
Tamanin niemimaa (ven. Таманский полуостров, Tamanski poluostrov) on noin  30 km pitkä ja 13 km leveä idästä länteen työntyvä niemimaa Venäjän federaation Krasnodarin aluepiirin alueella Kaukasiassa. Yhdessä sitä vastaan lännestä työntyvän, Krimiin kuuluvan Kertšin niemimaan kanssa se muodostaa Kertšinsalmen, jonka kautta Asovanmeri liittyy Mustaanmereen. Niemimaalla sijaitsee mutatulivuoria ja öljyvarantoja.
Asutus niemimaalla

Tamaninniemellä sijaitsee myös pieni Tamanin satamakaupunki, joka perustettiin 1100-luvulla ja josta tuli 1200-luvulla genovalaisten linnake. Turkkilaiset valloittivat sen 1482, ja 1774 se liitettiin Venäjän keisarikuntaan. Nykyisin suurin kaupunki niemimaalla on Temrjuk.
Kreikkalaiset siirtolaiset perustivat siirtokuntia "Krimin bosporuksen" saariin jo 700- ja 600-luvulla eaa. Vedenkorkeuden muutosten vuoksi näistä saarista tuli myöhemmin osa niemimaata. Minolaiset perustivat Kepoin-kaupungin, joka yhdessä Pantikapaionin (nykyisen Kertšin) kanssa hallitsi vesireittiä Mustaltamereltä Asovanmerelle ja edelleen Donjoelle.
Tbilisin urheilukeskus

| Tbilisin urheilukeskus |
| --- | --- |

Rakennuksen tiedot
Sijainti:  Tbilisi, Georgia
Avattu:  12. toukokuuta 1961
Remontoitu:  2007
Omistaja:  Logic Group Ltd
Käyttäjät
 Georgian koripallomaajoukkue 
Katsojakapasiteetti
 9 700 (koripallo) 11 000 (konsertit) 
Lisää rakennusartikkeleitaArkkitehtuurin teemasivulla
Tbilisin urheilukeskus (georg. თბილისის სპორტის სასახლე) on monitoimihalli Georgian Tbilisissä. Urheilukeskus valmistui vuonna 1961 ja sen yleisökapasiteetti on konserteissa 11 000 ja koripallo-otteluissa 9 700. Urheilukeskus toimii Georgian koripallomaajoukkueen kotikenttänä.
Urheilukeskuksen oli tarkoitus isännöidä vuoden 2017 Lasten Eurovision laulukilpailu., mutta 9. elokuuta 2017 ilmoitettiin, että Tbilisin Olympiapalatsi olisi sopivampi tapahtumapaikka vuoden 2017 kilpailulle.
Tbilisin kuvernementti

| Tbilisin kuvernementti Тифлисская губерния |
| --- | --- |

 Vaakuna
 Tbilisin kuvernementti Venäjän kartalla vuonna 1914.
Valtio:   Venäjä
Perustettu:  1846
Lakkautettu:  1917
Hallinto:  
 – hallinnollinen keskus:  Tbilisi
Väkiluku (1897):  1 051 032
Kielet:  venäjä
Kuvernementin kartta
Tbilisin eli Tiflisin kuvernementti (myös lääni, ven. Тифлисская губерния, Tiflisskaja gubernija) oli hallintoalue Venäjän keisarikunnassa nykyisen Georgian ja Azerbaidžanin alueella. Sen pinta-ala oli 44 607 neliökilometriä. Asukkaita oli 1 051 000 henkeä (vuonna 1897). Kuvernementin hallinnollinen keskus oli Tbilisi (Tiflis).
1800-luvun lopussa kuvernementtiin kuului 9 kihlakuntaa: Akhalkalaki, Akhaltsikhe, Bortšali (keskuspaikka Šulašvery, nykyinen Šaumiani), Gori, Dušeti, Sighnaghi, Tbilisi, Telavi ja Tianeti. Niiden lisäksi se käsitti Zaqatalan piirikunnan.
Vuoden 1897 väestönlaskennan mukaan asukkaista 44,5 % oli georgian ja sen sukukielten puhujia, 18,7 % armenialaisia, 10,2 % azereja, 7,5 % venäläisiä, 6,4 % osseetteja, 3,2 % avaareja ja näiden sukukansoja, 2,6 % kreikkalaisia ja
2,4 % turkkilaisia. Tärkeimpiä elinkeinoja olivat maanviljely, puutarhanhoito ja karjatalous.